
LTE 800 MHz és 1800 MHz-en történő működés összehasonlítása

OTDK dolgozatomban, az LTE-ről fogok írni, mint még nem teljesen negyedik generációs hálózatról, egy rövid történeti áttekintés után bemutatom részeit (maghálózat, rádiós hozzáférési hálózat), illetve ezek felépítését, majd ismertetem a rendszerben használatos közeghozzáférési eljárásokat. Szót ejtek még a LTE rendszer rétegeiről és protokoljairól.
Az elméleti összefoglaló után bemutatom a magyar mobilszolgáltatók által használt LTE megoldásokat és méréseimet, melyeket kollégáimmal végeztem UMTS 900 MHz, LTE 800 MHz és LTE 1800MHz technológiákon, Zalaszentgróton a vidéki lefedettséget teszteltük, Budapesten pedig a városit. Mindezen méréseket autós mérések alapján értékeltük ki, mind lefedettséget, mind pedig adatsebességet illetően.
A szakdolgozatom végén beltéri lefedettséget és a felhasználók által tapasztalható adatsebességeket teszteltem, hitelesített mérőműszereken, különböző budapesti vendéglátóipari egységekben, annak érdekében, hogy valós képet kapjak a felhasználói élményekből. 



